Den Vest-Sjællandske Avis, 1823-08-22
Nyeste Post-Efterretninger. Krigen med Spanierne vil nu snart blive bragt til Ende; thi følgende officielle Beretning er indløben fra General Grev Molitor, Chef for det andet Armeecorps, som ere med en Coureer afsendte fra Granada den 1ste August: da General Vincent, som Grev Molitor havde ladet blive tilbage i Murcia med to Brigader, erfarede, at en Colonne paa 1500 Mand var den 18de Julii rykket ud fra Carthagena for at inddrive Contributioner, saa begav han sig strax paa Marschen for at angribe dem og hans Dispositioner lykkedes saa godt, at han tog 3 Officere og 1000 Soldater til Fange. Den 24de ankom General Molitor til Guadix, der erfarede han, at en fiendtlig Armee havde endelig taget en Stilling, hvori den vilde oppebie et Angreb, at General Zayas stod med et særskildt Corps ved Granada og at Generalerne Ballasteros og Balanzar vare i al Stilhed rykkede frem fra Guadix til Granada, i Haab om at bringe den Franske Armee i Forlegenhed; men Grev Molitor traf strax de fornødne Anstalter til at angribe den følgende Dag. Fienden stolede paa sit Rytterie, som bestod af gamle Soldater og afsendte 1200 Ryttere til Guadal Huer tung. General Bonnemain havde kun 400 Ryttere paa dette Sted; men angreb desuagtet strax uden videre Betænkning. De Spanske Tropper, som stode uden for Staden, bleve strax i Begyndelsen kastede tilbage, nu fulgte et tre Gange gientaget Angreb paa de 1000 Kavallerister, som efter en haardnakken Modstand bleve bragte i en aldeles Uorden og jagede 2 Mile tilbage under det Raab leve Kongen! Valpladsen var bedækket med Døde og Saarede og 200 Mand bleve tagne til Fange, hvoriblandt 3 Oberstlieutenanter og 8 Officerer. Afde Franske Chasseurs bleve 2 Gemene dræbte og 2 Officere og 8 Gemene saarede. En Hest blev skudt under General Bonnemain. Efter denne Fægtning havde Ballasteros endnu henved 12000 Mand tilbage; han retirerede til Huelma og giorde flere Marscher. General Molitor afsendte nu GeneralOrdonneau med 5 Batailloner og et Kavallerie=Regiment til Granada. Da de nærmede sig dertil trak General Zayas sig tilbage og blev enig med de Franske Generaler om, at en Spansk Bataillon skulde blive tilbage i Staden for at holde Orden vedlige; men saasnart de Franske Tropper lode sig see gik Bataillonen over til dem og raabte: leve Kongen Jndvaanerne i Granada, som ere aldeles roialistisk findede tilkiendegave den meest levende Glæde, da de Franske Tropper rykkede ind. General Molitors Armee var ved de forskiellige Detascheringer af Tropper nu formindsket til 14 Batailloner. Ballasteros havde meere end dobbelt saamange, hvoriblandt mange gamle Krigere. Desuagtet marscherede GrevMolitor uforfærdet mod Spanierne, efter en Times Marsch stødte de Franske paa en Forpost af 150 Ryttere, som skød fra en Høi ned paa dem; men nu bleve de angrebne af Capitain Lanferna og nedhuggede; en Oberstlieutenant, 3 Officerer og 10 bleve liggende paa Pladsen giennemborede af Landsestik og 30 Soldater og en Officeer overgave sig Ballasteros Jnfanterie holdt alle Høiene befatte og et Regiment rykkede frem for at omgaae GeneralLoverdos høire Fløi, men denne giorde fortreffelige Dispositioner og tilintetgjorde Fiendens Hensigter. Nu angrebe de Franske Spanierne paa alle Kanter. Fægtningen forefaldt ved Campillo, som endelig de Franske bemægtigede sig, hvorved Jndvaanerne i Byen understøttede dem, da de viiste dem de Fodstier, hvorved de kunde angribe de Spanskes Stillinger. hvilke vare meget fordeelagtige for de Spanske Soldasom stode paa Biergspidserne. De Franske Soldater kunne kun med Møie besvare Fiendens Jld, de maatte klavre op af Klipperne; men saasnart de vare naaede til Spidserne, saa kunde Fienden ikke længere modstaae deres kraftfulde Angreb. Divisionen Loverdo greb uforfærdet an med Bajonetterne og tilintetgjorde for den største Deel de lette Regimenter af Arragonien og Valencia, og alle Stillinger bleve efter Haanden borttagne. Slaget varede indtil Nattens Jndbrud, og Fienden trak sig i den største Forvirring tilbage til Cambil, efterat han havde mistet 4 til 500 Døde og Saarede og 300 Fanger, hvoriblandt 30 Stabsofficerer; de Franske havde 14 Døde, hvoriblandt 2 Officerer og 30 Saarede. Slaget forefaldt den 28de og nedslog saa aldeles den fiendtlige Armees Mod, at 1500 Mand deserterede om Natten til den 29de. General Zayas som var afskaaret trak sig tilbage i Biergene og blev observeret af de Franske. General Ballasteros havde førend Træfningen den 28de afsendt en Parlamentair, men hvis Forslag dengang ikke vare blevne modtagne; men efter Slaget bleve nye Underhandlinger aabnede, hvis Resultat er blevet officielt bekiendtgjort og bestaaer i følgende Overeenskomst, som er afsluttet i Granada den 4de August imellem General Molitor paa den ene Side og General Ballasteros og General=Adjutant Joseph Guerro de Tørres paa den anden Side, at General Balasteros og hans Armee skal erkiende Regentskabet i Madrid; at han giver Ordre til de andre Generaler og de Commandantere, som befale i de Fæstninger, som ligge i hans Gouvernement, til ligeledes at erkiende det, at Tropperne skulde kantonere paa de med General Molitor aftalte Steder; at alle Officerer beholde deres Grader, Poster og Sold, at ingen kan foruroliges formedelst sine politiske Meeninger, og at Militserne maae faae Tilladelse til at begive sig til deres Hiemstæder. - General Ballasteres har derpaa strax givet Ordre til Commandanterne i Fæstningerne Cartagena, Alicante, Pampelona, St. Sebastian, Peniscola, las Pena, de S. Pedro, Monzon og Venasqve om at overgive sig, ogsaa har han opfordret General Zayas til at følge sit Exempel. Denne Begivenhed maae man betragte som afgiørende og som snart at ville bevæge de Cortes til Underkastelse; ogsaa tales der om, at den Engelske Regiering underhandler i Cadix am at formaae de Constitutionelle, til at give efter, mod at bevirke en almindelig Amnestie og under det Tilbud, at de Constitutionelle som ville begive sig til England, kunne overbringes dertil paa tvende engelske Fregatter. Saameget er vist, at en Engelsk Fregat er indløden i Cadix med Depescher. Der skal herske megen Virksomhed imellem de Engelske Agentere og et Medlem af det Engelske Gesandtskab er den 18de Juli afgaaet med Passer fra General Bourdesoult, til Cadix. Man har Efterretninger fra Cadix over England som naae til den 19de Juli, disse tale blot om Stadens fortreffelige Forsvarstilstang, Overflødigheden af Levnetsmidler, og om den patriotiske Stemning som der er herskende. De Cortes skulle have erklæret Kiøbmændene i Cadix, at Rygterne om Underhandlinger vare ugrundede, imidlertid ville de formodentlig snart blive grundede naar Efterretningen om Gen. Ballasteros Capitulation ankommer dertil; thi man kan sige med Sandhed at det sidste Haab er udslukket for de Constitutionelle. Vel har man allehaande Efterretninger og Smaaefægtninger med Gueriller i det Jndre af Landet; men alt dette er kun Ubetydeligheder, og Empecinado vil blive nødt til at efterfølge Ballasteros Exempel. Dog synes det ifølge Efterretninger, som man har fra Gibraltar, at de Franske have gjort et mislykket Angreb paa Alicante med 4000 Mand, hvorved de have mistet mange Mennesker. - Ogsaa Minas Stilling, vil snart blive aldeeles haabeløs især ifald det Rygte bekræftes, som man har i de nyeste Efterretning er fra Paris, at General Manso er gaaet over til de Franske med en Escadron af 150 Mand; man veed at denne General har for længe siden været død, men som man hører er han nu staaet op igien for at capitulere. – Man har en officiel Beretning fra Marskal Moncey dateret Villa Franca den 2den August hvori berettes, at Garnisonen i Barcelona har den 30te Juli gjort et Udfald med 5000 Mand og 80 Ryttere, men at de bleve med Kraft drevne tilbage og med et Tab af 15 Døde og 100 Saarede.